《送参军吴子鱼大兄还大朝》
明代·许筠

国有中外殊，人无夷夏别。
落地皆弟兄，何必分楚越。
胆胆每相照，冰壶映寒月。
倚玉觉我秽，唾珠复君绝。
方期久登龙，遽此成离诀。
关河路险巇，秋郊方蠲热。
此去慎行休，毋令阻回辙。
东陲尚用兵，海峤日流血。
须冯鲁连子，却秦掉寸舌。
勿嫌九夹陋，勉徇壮夫节。

作者简介：许筠（1569年—1618年），为朝鲜王朝中期的文臣和政治人、诗人、小说家。出生江原道江陵，本贯阳川许氏。字端甫，号蛟山、惺所，又号白月居士。